One World Trade Center

One World Trade Center, hérava ymaguare Freedom Tower térã Sãso Óga yvate, ha'e peteĩ óga yvateite ojejogapo Lower Manhattan, Nueva York, Tetãvore Joapykuérape, umi jogapokuaahára Thomas Boada ha David Childs ojapo. Ko óga tuicha hepykue 2000 sua dólar, World Trade Center hóga yvateite tuichavéva, omyengovia umi Torres Gemelas ymaguare, ojeitypa vaihápe ñorairõme ára 11 jasyporundýpe 2001 jave.

Ary 2014 jave oñemopu'ãmba, ohupyty 541 métro, ko óga yvateite ha'e mba'e yvypóra ojapo tuichavéva 7ha yvy ape ári, Burj Khalifa rire, oguerekóva 828 métro yvatekuére, Tokyo Skytree oguerekóva 634 métro, Shanghái Hóga Yvate Mbytégua oguerekóva 632 métro, Abraj Al Bait Guasu oguerekóva 601 métro, pe Kãtõ téle hóga yvate oguerekóva 600 métro ha CN Tower oguerekóva 553,33 métro. Ko óga yvatekue oguereko peteĩ he'iseha, 541 métro niko 1.776 pie, ha umi papapy ha'e Tetãvore Joapykuéra isãso ary (4 jasypokõi ary 1776-pe). Ha avei, hóga ahoja ohupyty 417 métro yvatekuére, umi Torres Gemelas imétro ymaguare. Ára 30 jasyrundy ary 2012 jave ko óga yvateite ohupyty tee 387 métro ha Nueva York hóga yvatevéva niko upe guive, ohasa Empire State Building oguerekóva 381 métros yvatekuére.

Héra yma peteĩháme Freedom Tower (avañe'ẽme niko he'ise: tekosãso róga yvate), ára 26 jasyapy ary 2009 jave oñemoambue héra upéva ko'ãgaguáicha.

 Mandu'apy 

 Joaju 

 La Torre de la Libertad se blinda
 Así será la Torre de la Libertad
 El futuro 'skyline' de Nueva York
 Nota de prensa de la Autoridad Portuaria de Nueva York y de Nueva Jersey, en el que comunica el primer alquiler y el cambio de nombre de Torre de la Libertad a One WTC -en inglés-
 Newsday, Freedom Tower name changed to One World Trade Center -en inglés-

Ñemohenda:Táva Nueva York hóga yvateve